ການອະພິປາຍ ເລື້ອງຊຸດອາບນ້ຳ ຢູ່ຝຣັ່ງ ຈະບໍ່ສິ້ນສຸດ ເຖິງແມ່ນສານ ຕັດສິນໄປແລ້ວ
ສານຝຣັ່ງ ໄດ້ຕັດສິນ ໃຫ້ການຫ້າມ ບໍ່ໃຫ້ນຸ່ງຊຸດອາບນ້ຳ ທີ່ປົກຄຸມໝົດທັງໂຕ ຢູ່ຕາມຫາດຕ່າງໆນັ້ນ ເປັນເລື້ອງທີ່ຜິດກົດໝາຍ.
ການຕັດສິນໂດຍສານປົກຄອງສູງສຸດຂອງຝຣັ່ງ ທີ່ປະກາດວ່າ ການຫ້າມບໍ່ໃຫ້ນຸ່ງຊຸດອາບນ້ຳທີ່ປົກຄຸມໂຕທັງໝົດນັ້ນຜິດກົດໝາຍ ອາດຈະເຮັດໃຫ້ຫົວເມືອງຕ່າງໆຢຸດເຊົາໃນການ ຫ້າມບໍ່ໃຫ້ໃສ່ຊຸດດັ່ງກ່າວ ແຕ່ຈະບໍ່ຍຸຕິການຕໍ່ສູ້ທີ່ດຸເດືອດລະຫວ່າງພວກທີ່ບໍ່ຝັກໄຝ່ໃນສາ ສະໜາແລະຊາວມຸສລິມຢູ່ໃນປະເທດຝຣັ່ງ ອີງຄຳເວົ້າຂອງພວກນັກວິເຄາະ ຜູ້ພິພາກສາ 3 ທ່ານຂອງສະພາປົກຄອງ ໃນວັນສຸກວານນີ້ໄດ້ຕັດສິນວ່າ ການຫ້າມຂອງເມືອງ Villeneuve-Loubet “ແມ່ນເປັນການເອົາມາດຕະການທີ່ຜິດກົດໝາຍຢ່າງຮ້າຍແຮງແລະຈະແຈ້ງ ເພື່ອຍຸຕິສິດເສລີພາບ ຂັ້ນພື້ນຖານ ເຊັ່ນສິດເສລີພາບໃນການໄປມາ ສິດເສລີພາບແຫ່ງຈິດສຳນຶກ ແລະສິດເສລີພາບໃນດ້ານສ່ວນຕົວ ” ການຫ້າມ ໂດຍພວກເຈົ້າໜ້າທີ່ໃນເມືອງ Villeneuve-Loubet ກ່າວກັນວ່າ ການອະນຸ ຍາດໃຫ້ໃສ່ຊຸດອາບນ້ຳດັ່ງກ່າວ ແມ່ນ ເປັນໄພຂົ່ມຂູ່ຕໍ່ຄວາມເປັນລະ ບຽບຮຽບຮ້ອຍຂອງສາທາລະນະ ຊຶ່ງເປັນການກ່າວອ້າງທີ່ສານເວົ້າວ່າ ບໍ່ໄດ້ ໃຫ້ການສະໜັບສະໜຸນໂດຍທາງຫຼັກຖານ ຫົວເມືອງແຄມທະເລຂອງຝຣັ່ງປະມານ 30 ຫົວເມືອງ ໄດ້ປະກາດຫ້າມບໍ່ໃຫ້ໃສ່ຊຸດອາບນ້ຳດັ່ງກ່າວ ໂດຍໄດ້ຮັບການສະໜັບສະໜຸນຈາກພວກເຈົ້າໜ້າທີ່ຂັ້ນສູງຈຳນວນນຶ່ງຢູໃນລັດຖະບານແຫ່ງຊາດ ນາຍົກລັດຖະມົນຕີ Manuel Valls ກ່າວວ່າ ຊຸດອາບນ້ຳດັ່ງກ່າວນີ້ແມ່ນສະແດງໃຫ້ເຫັນເຖິງຄວາມເປັນ “ຂ້າທາດ ຂອງພວກແມ່ຍິງ ” ລັດຖະມົນຕີກະຊວງກິດຈະການແມ່ຍິງ ຂອງຝຣັ່ງ ທ່ານນາງ Laurence Ros-signol ເອີ້ນຊຸດອາບນ້ຳນີ້ວ່າ “ໂບຮານທີ່ສຸດ” ໃນການໃຫ້ສຳພາດແກ່ໜັງສືພິມ Le Parisien ເມື່ອບໍ່ດົນມານີ້ ທ່ານນາງ Rossignol ກ່າວວ່າ ຊຸດອາບນ້ຳນີ້ ບໍ່ແມ່ນເຄື່ອງນຸ່ງ ທີ່ອອກແບບໃໝ່ ແຕ່ຢ່າງໃດເລີຍ ມັນເປັນຊຸດຜ້າຄຸມປົກໜ້າ ທີ່ໃສ່ອາບນ້ຳ ແລະ ກໍມີເຫດຜົນແບບດຽວກັນນັ້ນກໍຄືປິດບັງຮ່າງກາຍຂອງແມ່ຍິງເພື່ອວ່າຈະຄວບຄຸມເຂົາເຈົ້າໄດ້ດີຂຶ້ນ ” ການໂຈມຕີຂອງພວກກໍ່ການຮ້າຍໄດ້ພາໃຫ້ເກີດມີຄວາມໂກດແຄ້ນ ຄວາມສົງໄສ ແລະພາໃຫ້ປະຊາຊົນຊາວຝຣັ່ງຕ້ອງການທີ່ຈະຢືນຢັນໃຫ້ເຫັນເຖິງຄວາມບໍ່ຝັກໄຝ່ໃນສາສະ ໜາຂອງສັງຄົມເຂົາເຈົ້າ ພວກຊາວມຸສລິມໃນຝຣັ່ງຈົ່ມທຸກວ່າ ເຂົາເຈົ້າໄດ້ກາຍເປັນຜູ້ເຄາະຮ້າຍໃນການລົງໂທດລວມຍ້ອນການໂຈມຕີຂອງພວກກໍ່ການຮ້າຍທີ່ພວກເຂົາເຈົ້າສ່ວນໃຫຍ່ບໍ່ໄດ້ມີສ່ວນພົວ ພັນນຳນັ້ນ